DOI: 10.14457/tu.the.2017.524
title: การยอมรับเทคโนโลยีบล็อกเชนของบุคลากรในองค์กร

description: ปัจจุบันนี้เริ่มมีองค์กรนำเทคโนโลยีบล็อกเชนเข้ามาใช้ แต่สิ่งที่ท้าทายสำหรับการนำเทคโนโลยีบล็อกเชนมาใช้ในองค์กรคือ การที่หาวิธีที่จะนำเทคโนโลยีบล็อกเชนเข้ามาใช้โดยเริ่มต้นใช้ให้เหมาะสมกับลักษณะธุรกิจขององค์กร รวมถึงการเตรียมตัวก่อนนำเทคโนโลยีบล็อกเชนเข้ามาใช้ในองค์กรที่เป็นขั้นตอนสำคัญมากเพราะเทคโนโลยีบล็อกเชนมีลักษณะในการทำงานแบบกระจายศูนย์กลาง (Decentralized Network) ซึ่งจะแตกต่างจากจากระบบเดิมที่มีอยู่ในแบบปัจจุบันที่ส่วนใหญ่เป็นการทำงานแบบรวมศูนย์ (Centralized Network) ฉะนั้นประเด็นสำคัญในการนำเทคโนโลยีบล็อกเชนเข้ามาใช้ในองค์กรคือจะต้องรู้ว่า จะเริ่มนำเทคโนโลยีบล็อกเชนเข้ามาใช้ในองค์กรได้อย่างไร โดยที่ทำให้การนำเทคโนโลยีบล็อกเชนเข้ามาใช้นั้นเกิดประโยชน์เกิดประโยชน์สูงสุดแก่องค์กร กรอบแนวคิดของการศึกษาในเรื่องการยอมรับเทคโนโลยีบล็อกเชนของบุคลากรในองค์กร จะเป็นการศึกษาโดยใช้แบบจำลองในการยอมรับเทคโนโลยี (Technology Acceptance Model) ทั้งหมด 6 ปัจจัยด้วยกัน คือ ด้านปัจจัยภายนอก (External Variables) ด้านการรับรู้ว่าเป็นระบบที่ง่ายต่อการใช้งาน (Perceived Ease of Use หรือ PEOU) ด้านการรับรู้ถึงประโยชน์ที่จะได้รับของเทคโนโลยีนั้น (Perceived Usefulness หรือ PU) ด้านทัศนคติที่มีต่อการใช้งาน (Attitude toward Using) ด้านความตั้งใจแสดงพฤติกรรมการใช้ (Behavioral Intention to Use หรือ BI) และ (6) ด้านการนำเทคโนโลยีใหม่มาใช้งาน (Actual System Use) เพื่อที่จะดูว่าปัจจัยอะไรส่งผลต่อการนำเทคโนโลยีบล็อกเชนเข้ามาใช้ในองค์กรบ้าง โดยเป็นการวิจัยเชิงคุณภาพ (Qualitative Research) และใช้วิธีการสัมภาษณ์แบบเจาะลึก (In-depth Interview) ผ่านการสัมภาษณ์แบบกึ่งโครงสร้าง (Semi-structured) คือมีการวางแนวทางและโครงสร้างคำถามไว้ล่วงหน้า โดยใช้คำถามปลายเปิด (Open-ended Question) โดยเลือกกลุ่มตัวอย่างทั้งหมด 7 คน เป็นคนที่มีประสบการณ์ในเทคโนโลยีบล็อกเชนมาก่อนและร่วมทำระบบที่มีเทคโนโลยีบล็อกเชนสนับสนุน จำนวน 2 คน และ เป็นคนที่มีประสบการณ์ในเทคโนโลยีบล็อกเชนมาก่อนแต่ไม่มีส่วนร่วมในการทำระบบที่มีเทคโนโลยีบล็อกเชนสนับสนุน จำนวน 5 คน โดยข้อมูลที่ได้จากการสัมภาษณ์จะเป็นลักษณะบรรยาย (Descriptive) และใช้วิธีวิเคราะห์ข้อมูลแบบอุปนัย (Analytic Induction)ผลการศึกษาพบว่า การยอมรับเทคโนโลยีบล็อกเชนของบุคลากรในองค์กรต้องอาศัยปัจจัยภายนอกที่สำคัญเป็นตัวช่วยผลักดันทำให้เทคโนโลยีบล็อกเชนนั้นเกิดการนำมาใช้ในองค์กร คือ ประสบการณ์ของกลุ่มผู้บริหารที่มองเห็นประโยชน์เบื้องต้นของเทคโนโลยีบล็อกเชน จากนั้นจึงมอบหมายให้กลุ่มตัวอย่างทั้ง 7 คน ไปทำการศึกษาเรียนรู้เทคโนโลยีบล็อกเชนเพื่อให้เกิดประสบการณ์ในการใช้เทคโนโลยี จากนั้นจึงส่งต่อมาที่กลุ่มตัวอย่าง 7 คน ทำการลงแข่งขันเกี่ยวกับกับเทคโนโลยีบล็อกเชน รวมถึงแลกเปลี่ยนความคิดเห็นเกี่ยวกับเทคโนโลยีบล็อกเชนระหว่างกลุ่มผู้เชี่ยวชาญในเทคโนโลยีบล็อกเชนด้วยกันเพื่อให้เกิดความรู้และประสบการณ์ในตัวเทคโนโลยี แต่กลุ่มตัวอย่างก็ไม่ได้มองว่าเทคโนโลยีบล็อกเชนเป็นระบบที่ง่ายต่อการใช้งาน อย่างไรก็ตามถึงแม้ปัจจัยการเป็นระบบที่ง่ายต่อการใช้งานจะไม่ส่งผล แต่ปัจจัยอื่นๆ คือ ปัจจัยการรับรู้ถึงประโยชน์ที่จะได้รับจากเทคโนโลยีบล็อกเชน ปัจจัยด้านทัศนคติที่มีต่อการใช้งาน ปัจจัยด้านการแสดงพฤติกรรมการใช้งานเทคโนโลยีบล็อกเชน นั้นส่งผลต่อกันมาเรื่อยๆ จนสุดท้ายทำให้เกิดเป็นปัจจัยที่นำเทคโนโลยีใหม่มาใช้งานในที่สุด นั่นก็คือระบบ Digital Coin ที่มีเทคโนโลยีบล็อกเชนสนับสนุน แต่ระบบ Digital Coin เป็นระบบที่เกิดจากการทำ Proof of Concepts เท่านั้น และ ดังนั้นกลุ่มคนอื่นๆ ในองค์กร คือ กลุ่มผู้บริหาร กลุ่มงาน Business รวมถึงกลุ่มผู้ใช้งานทั่วไปในองค์กรจะไม่มีปัจจัยที่ส่งผลต่อกันและทำให้เกิดเป็นการยอมรับการใช้เทคโนโลยีบล็อกเชนในองค์ตามแนวคิดในแบบจำลองในการยอมรับเทคโนโลยี เนื่องจาก Digital Coin ยังไม่ใช่ Business Case จริงที่ทางองค์กรใช้